[{"text_idx": "#000000", "text": "Maailm Prantsusmaal loobuti meeleavaldajate survel vaktsineerimata kohvikuku\u0308lastajate vangistamise plaanist"}, {"text_idx": "#000001", "text": "Prantsusmaa on The Guardiani so\u0303nul suutnud vaktsineerimistempot to\u0303sta sisuliselt a\u0308hvardusi sisaldanud seaduseelno\u0303uga, mille kohaselt vo\u0303inuks peagi vaktsineerimispassita avalikku asutusse sisenejat oodata kuni pooleaastane vabadusekaotus vo\u0303i 10 000 eurot trahvi. Restorani- vo\u0303i baaripidaja, kes koroonapasse ei kontrolli, tulnuks aga omakorda kuni aastaks vabadusest loobuda vo\u0303i 45 000 euro vo\u0303tta kukrut kergendada."}, {"text_idx": "#000003", "text": "Prantsusmaal toimuvad meeleavaldused igana\u0308dalaselt ja nendele ideedele reageeriti eriti maruliselt, na\u0308iteks:"}, {"text_idx": "#000004", "text": "Ilmselt suuresti ta\u0308nu massilistele protestiaktsioonidele ja ka o\u0303igusekspertide vahelesegamisele piirduti lo\u0303puks ma\u0308rksa tagasihoidlikuma meetmete- ja trahvipaketiga. The Connecion vahendab, et 5. augustist jo\u0303ustuva seaduse kohaselt a\u0308hvardab neid, kes kasutavad vo\u0303ltsitud vaktsiinipassi, kuni 135 euro suurune trahv. 12-18-aastastelt lastelt ja noortelt hakatakse koroonapassi no\u0303udma alates 30. septembrist."}, {"text_idx": "#000005", "text": "Ka vo\u0303ib alates 15. septembrist vaktsineerimata meditsiinito\u0308o\u0308tajaid palgata sundpuhkusele saata (aga mitte lahti lasta)."}, {"text_idx": "#000007", "text": "Uus seadus peab enne 5. augustil jo\u0303ustumist siiski veel saama ka po\u0303hiseaduse no\u0303ukogu (Conseil constitutionnel) heakskiidu."}]